ম্যাচের ৫৫ মিনিটে আবার ফিরল সেই ছবি। নেমার দ্য সিলভা স্যান্টোস জুনিয়রের বাড়ানো বল ধরে লুইস সুয়ারেজ যে শট নিলেন, তা-ও পোস্টে লেগে প্রতিহত হল! পুরোশক্তির দল নিয়েও এস্পানলের বিরুদ্ধে পয়েন্ট হারিয়ে কিছুটা থমকেই গেল বার্সেলোনার গতি। তবে ম্যাচ ড্র হলেও এখনও লিগ টেবিলের এক নম্বরেই রয়েছে গতবারের চ্যাম্পিয়ন। ১৭ ম্যাচে বার্সেলোনার পয়েন্ট ৩৯। ম্যাচের পর লুইস এনরিকে বলেছেন, ‘‘এস্পানল রক্ষণাত্মক নীতি নিয়েছিল। কিন্তু আমরা গোলের সুযোগ তৈরি করেও তা কাজে লাগাতে পারিনি। তবে এই ম্যাচ থেকে আমাদের খুব ভাল একটা শিক্ষা হল।’’
তবে এস্পানল ম্যানেজার কনস্তান্তাইন গালচা বলেছেন, ‘‘আমাদের প্রধান লক্ষ্য ছিল মেসিকে নিষ্ক্রিয় রাখা। সেই কাজটা সুন্দরভাবে পালন করেছে ডিফেন্ডাররা।’’